CELEX: 32020R1314
Language: hu
Date: 2020-07-10 00:00:00
Title: A Bizottság (EU) 2020/1314 felhatalmazáson alapuló rendelete (2020. július 10.) az 1307/2013/EU európai parlamenti és tanácsi rendelet II. és III. mellékletének az egyes tagállamok számára a 2020-as naptári évre nyújtott közvetlen kifizetésekre vonatkozó nemzeti és nettó felső összeghatárok tekintetében történő módosításáról

22.9.2020   
               
               
                  HU
               
               
                  Az Európai Unió Hivatalos Lapja
               
               
                  L 307/1
               
            
         A BIZOTTSÁG (EU) 2020/1314 FELHATALMAZÁSON ALAPULÓ RENDELETE
         (2020. július 10.)
         az 1307/2013/EU európai parlamenti és tanácsi rendelet II. és III. mellékletének az egyes tagállamok számára a 2020-as naptári évre nyújtott közvetlen kifizetésekre vonatkozó nemzeti és nettó felső összeghatárok tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről szóló, 2013. december 17-i 1307/2013/EU európai parlamenti és tanácsi rendeletre (1) és különösen annak 6. cikke (3) bekezdésére és 7. cikke (3) bekezdésére,
         mivel:
         
                     (1)
                  
                  
                     Az 1307/2013/EU rendelet 11. cikke (6) bekezdése harmadik albekezdésének megfelelően 2019. december 31-ig több tagállam értesítette a Bizottságot a közvetlen kifizetések összegének az említett rendelet 11. cikke (1) bekezdése szerinti csökkentésére irányuló döntéséről és a 2020-as naptári évre vonatkozó csökkentés eredményeképpen keletkező becsült összegről.
                  
               
                     (2)
                  
                  
                     Az 1307/2013/EU rendelet 14. cikke (1) bekezdése hatodik albekezdésének megfelelően 2019. december 31-ig több tagállam értesítette a Bizottságot azon döntéséről, hogy a 2020-as naptári évre nyújtott közvetlen kifizetésekre vonatkozó éves nemzeti felső összeghatáruk bizonyos hányadának megfelelő összeget az Európai Mezőgazdasági Vidékfejlesztési Alap (EMVA) keretében nyújtott kiegészítő támogatásként bocsátják rendelkezésre 2021-ben.
                  
               
                     (3)
                  
                  
                     Az 1307/2013/EU rendelet 14. cikke (2) bekezdése hatodik albekezdésének megfelelően 2020. február 8-ig több tagállam értesítette a Bizottságot azon döntéséről, hogy a 2020-as naptári évre nyújtott közvetlen kifizetésként rendelkezésre bocsátják az EMVA keretében a 2021-es pénzügyi évben finanszírozandó támogatás bizonyos összegét.
                  
               
                     (4)
                  
                  
                     Az említett értesítések alapján az (EU) 2020/756 felhatalmazáson alapuló bizottsági rendelet (2) kiigazította a 2020-as naptári évre nyújtott közvetlen kifizetésekre vonatkozóan az 1307/2013/EU rendelet II., illetve III. mellékletében meghatározott nemzeti felső összeghatárokat és nettó felső összeghatárokat.
                  
               
                     (5)
                  
                  
                     A Covid19-világjárvány és a megfékezésére irányuló tagállami intézkedések által okozott rendkívüli körülmények azonban súlyos nehézségeket okoznak a mezőgazdasági termelőknek. E nehézségek következményeinek enyhítése érdekében egyes tagállamok kérték, hogy felülvizsgálhassák a pillérek közötti átcsoportosításokra vonatkozó döntéseiket. Tekintettel a jelenlegi körülmények példa nélküli jellegére, helyénvalónak tűnik e kérelmek elfogadása azzal a feltétellel, hogy a felülvizsgált összegek és határozatok nem sértik a kérelmezők jogos bizalmát.
                  
               
                     (6)
                  
                  
                     Dánia az 1307/2013/EU rendelet 14. cikke (1) bekezdésének hatodik albekezdése szerint bejelentett korábbi határozatának felülvizsgálatáról értesítette a Bizottságot. Belgium visszavonta az átcsoportosításra vonatkozó korábbi határozatát.
                  
               
                     (7)
                  
                  
                     Ezenkívül Bulgária, Dánia, Horvátország, Luxemburg és Portugália az 1307/2013/EU rendelet 14. cikke (2) bekezdésének hatodik albekezdése szerint bejelentett korábbi határozata felülvizsgálatáról értesítette a Bizottságot.
                  
               
                     (8)
                  
                  
                     Az 1307/2013/EU rendelet II. és III. mellékletében a 2020-as naptári év tekintetében meghatározott felső határokat ezért ismét ki kell igazítani az értesítések szerinti, felülvizsgált összegek és határozatok átvezetése érdekében.
                  
               
                     (9)
                  
                  
                     A Dánia által bejelentett felülvizsgált határozatok eredményeként e tagállamban a 2020-as évi közvetlen kifizetésekre vonatkozó nemzeti és nettó felső határok nem változnak. Ezért Dánia tekintetében nem szükséges kiigazítani az (EU) 2020/756 felhatalmazáson alapuló rendeletben meghatározott felső határokat.
                  
               
                     (10)
                  
                  
                     A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás 137. cikke (1) bekezdésének második albekezdésével összhangban az 1307/2013/EU rendelet, ahogyan az a 2020. évben alkalmazandó, a 2020. igénylési évre nem alkalmazandó az Egyesült Királyságban. Ezért az Egyesült Királyság tekintetében nincs szükség új felső összeghatárok megállapítására a 2020. évre vonatkozóan.
                  
               
                     (11)
                  
                  
                     Az 1307/2013/EU rendelet II. és III. mellékletét a fentieknek megfelelően módosítani kell.
                  
               
                     (12)
                  
                  
                     mivel e rendelet módosításai kihatnak az 1307/2013/EU rendelet 2020. évi alkalmazására, indokolt úgy rendelkezni, hogy ennek a rendeletnek a kihirdetését követő napon hatályba kell lépnie, és hogy e rendelet 2020. január 1-jétől legyen alkalmazandó,
                  
               ELFOGADTA EZT A RENDELETET:
         
            1. cikk
            Az 1307/2013/EU rendelet II. és III. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2020. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 10-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 347., 2013.12.20., 608. o.
         
         
            (2)  A Bizottság (EU) 2020/756 felhatalmazáson alapuló rendelete (2020. április 1.) az 1307/2013/EU európai parlamenti és tanácsi rendelet II. és III. mellékletének módosításáról (HL L 179., 2020.6.9., 1. o.).
      
      
         
            MELLÉKLET
            Az 1307/2013/EU rendelet II. és III. melléklete a következőképpen módosul:
            
                        1.
                     
                     
                        a II. mellékletben a 2020-as naptári év tekintetében a Belgiumra, Bulgáriára, Horvátországra, Luxemburgra és Portugáliára vonatkozó bejegyzések helyébe a következő szöveg lép:
                        
                                    Naptári év
                                 
                                 
                                    2020
                                 
                              
                                    „Belgium
                                 
                                 
                                    505 266 ”
                                 
                              
                                    „Bulgária
                                 
                                 
                                    866 720 ”
                                 
                              
                                    „Horvátország
                                 
                                 
                                    348 281 ”
                                 
                              
                                    „Luxemburg
                                 
                                 
                                    35 276 ”
                                 
                              
                                    „Portugália
                                 
                                 
                                    684 355 ”
                                 
                              
                  
                        2.
                     
                     
                        a III. mellékletben a 2020-as naptári év tekintetében a Belgiumra, Bulgáriára, Horvátországra, Luxemburgra és Portugáliára vonatkozó bejegyzések helyébe a következő szöveg lép:
                        
                                    Naptári év
                                 
                                 
                                    2020
                                 
                              
                                    „Belgium
                                 
                                 
                                    505,3”
                                 
                              
                                    „Bulgária
                                 
                                 
                                    867,1”
                                 
                              
                                    „Horvátország
                                 
                                 
                                    348,3”
                                 
                              
                                    „Luxemburg
                                 
                                 
                                    35,3”
                                 
                              
                                    „Portugália
                                 
                                 
                                    684,5”